《送陈元舆侍御赴庐江》
宋代·范祖禹

忆昔仁皇凭玉几，延和春书神龙起。
赭袍黄伞放诸生，却下红帘半天裹。
君为第二惊众人，愧我非才居后尘。
题名桂籍皆年少，有似鹤鸿毛羽新。
尔来四朝三十载，相逢何怪容颜改。
昭陵拱木郁参天，麟阁名臣几人在。
侍从同登白玉除，每思夙昔梦华胥。
君今出作八州牧，千里旌旗引舳舻。
淮阳卧治岂当久，宣室夜召终非疏。
下车先表崔节妇，助我汗简成新书。

作者简介：范祖禹（1041-1098），字淳甫（淳，或作醇、纯，甫或作父），一字梦得，汉族，成都华阳人。生于宋仁宗康定二年，卒于哲宗元符元年，终年五十八岁。著名史学家，“三范修史”之一。祖禹著《唐鉴》十二卷，《帝学》八卷，《仁宗政典》六卷；而《唐鉴》深明唐三百年治乱，学者尊之，目为唐鉴公。《宋史本传》又著文集五十五卷，《宋史艺文志》并行于世。